Manises s’uneix a la celebració del naixement del poeta valencià Vicent Andrés Estellés
25 de setembre de 2024

• El tradicional Sopar Estellés donarà inici a tot el programa cultural i festiu el pròxim divendres 4 d’octubre, a les 20.30 hores, a la Casa de Cultura de Manises

Manises, 25 de setembre de 2024.- L’Ajuntament de Manises s’uneix a la celebració del naixement del poeta valencià Vicent Andrés Estellés amb diverses activitats culturals i festives per a tots els públics programades durant aquest mes d’octubre.

El divendres 4 d’octubre, a les 20.30 hores, se celebrarà el tradicional Sopar Estellés (sopar de faixa) al claustre de la Casa de Cultura de Manises i, a continuació, al voltant de les 22.30 hores, es realitzarà el concert ‘Estellés es fa música’, amb Lara Salvador i Liber-Trio, a la sala Vicent Ros.

El divendres 11 i el dissabte 12 d’octubre, els coeters de Manises seran els protagonistes amb la disparà de la cordà tradicional de la peça, en la primera jornada, i la cordà en la segona, ambdues a partir de les 23.59 hores, a la parada de metro Manises.

El cap de setmana del 18 al 20 d’octubre se celebrarà el Mercat Medieval, amb el qual la ciutat farà un viatge enrere de diversos segles fins a l’Edat Mitjana. Aquesta celebració comptarà amb música de l’època per a amenitzar la festa, que s’ubicarà al centre històric del municipi. També el dissabte 19 d’octubre, a les 18.30 hores, el Grup de Dansa i Rondalla Repicó celebrarà la VIII edició de la Mostra de Balls a la plaça de Rafael Atard.

El mateix diumenge 20 d’octubre, a les 12 hores, els més menuts de la casa podran gaudir de l’obra de teatre ‘Horta’, a la sala Vicent Ros de la Casa de Cultura de Manises. L’entrada a aquest espectacle infantil serà gratuïta fins a completar l’aforament.

La programació continuarà el dimecres 23 d’octubre, a les 19 hores, al claustre de la Casa de Cultura amb la presentació dels llibres ‘Manises, Memòries d’ahir’ i ‘Vocables i fraseologia Manises’, de l’autor maniser Jose María Català Gimeno.

L’acte de lliurament del Premi 9 d’Octubre que atorga l’Ajuntament de Manises, que aquest any se celebrarà el dimarts 29 d’octubre a l’Auditori Germanies, rebrà els col·legis CEIP Benjamín Benlloch i CEIP Fèlix Rodríguez de la Fuente, els dos centres escolars guardonats.

Paral·lelament a totes aquestes activitats, durant el mes d’octubre, Ràdio Manises emetrà en diferents franges horàries diverses locucions dels poemes de l’autor valencià Vicent Andrés Estellés, els quals es podran escoltar a la 105.7 FM i al seu lloc web.